
Van egy sokak szemében rejtélyes betűszó: ez 
az „Interco_SSH”. A feloldás, ahogy a inter- 
co-ssh internetes oldalon (URLi) is látszik: 
nemzetközi együttműködés a társadalomtu¬ 
dományok és humántudományok történelmi 
vizsgálata területén. Az Európai Unió támo¬ 
gatását e programhoz Giséle Sapiro francia 
irodalomszociológus, a párizsi Európai Szo¬ 
ciológiai Intézet (melyet a szociológus zsargon 
előző igazgatójáról Bourdieu-intézetnekhív) 
igazgatój a nyerte el még 2013-ban. A 2017-ben 
formálisan befejeződő program alcíme szerint 
összehasonlító történetszociológiai nézőpont¬ 
ból dolgozik, és jövőbeni lehetőségeket is 
feltár. A program részben tematikusán, rész¬ 
ben regionálisan osztja fel a problémákat. A 
programtanács a számos európai és Európán 
kívüli ország társadalomtudományának in¬ 
tézményesülési arculatát elemző modul ko¬ 
ordinálására és a program - az intézményesü¬ 
lés, a tudományköziség/nemzetköziség, vala¬ 
mint az elmélettörténet három perspektíváját 
is magában foglaló - magyar lábának vezeté¬ 
sére Karády Viktort kérte fel, aki hosszabb 
ideig a CNRS (Centre nationaldela recbercbe 
scientifique ) kutatási igazgatója volt, majd a 


CEU (Central European University) profesz- 
szora. Karády e munkáját - Nagy Péter Ti¬ 
borral együttműködve—a Wesley Egyház- és 
Vallásszociológiai Kutatóközpont (URL2) 
intézményes bázisán látja el. 

A kutatás - mint minden hasonló európai 
projekt - tartalmaz egy elvileg minden part¬ 
nerországban (Franciaországban, Ausztriában, 
Angliában, Olaszországban, Hollandiában, 
Magyarországon és Argentínában 1 ) megvaló¬ 
sítandó közös „magot”: ez hét tudományág 
történetszociológiai kutatása: ezek a közgaz¬ 
daság-tudomány, az antropológia, a szocio¬ 
lógia/demográfia, a politikai tudományok, a 
filozófia és a pszichológia/pszichoanalízis, 
valamint az irodalomtudomány - legutóbbi 
azzal a megszorítással, hogy mindenütt az 
adott nemzeti nyelvű irodalom történetírásá¬ 
nak története a kutatás tárgya. A kutatás 
magyar résztvevői az első pillanattól kezdve 
jelezték, hogy az 1945 és 1990 közötti hazai 
tudományfejlődés sajátosságai miatt a temati- 

1 A partnerek szervezetileg ezekhez az országokhoz 
kötődnek, de tematikusán szó esik még Brazíliáról, 
Mexikóról, Németországról, Romániáról, Spanyol- 
országról, Svédországról, Szlovákiáról és az USA-ról. 

kában felsorolt tudományágak egy részének 
alacsony intézményesültségéből következően 
sok mindent csak az állam- és jogtudomány, 
a történettudomány és a néprajz tudomány- 
történetén keresztül ábrázolhatunk. 

A két hazai kutatásvezető érdeklődésének 
megfelelően a kutatás legfontosabb eredmé¬ 
nye az a sokféle forrásból összeállított, részben 
személysoros, részben tudományostermék- 
(könyv és tanulmány) soros adatbázis, mely¬ 
nek részletes elemzésére ezekben a hónapok¬ 
ban kerül sor. Emellett születtek a kiemelt 
tudományterületek sorsát áttekintő rövid 
összefoglalók (URL3) és hosszabb tanulmá¬ 
nyod is, amelyek az angol nyelvű könyv- és 
website-piacot gazdagítják. 

Meggyőződésünk volt ugyanakkor, hogy 
a társadalomtudományok és bölcsészettudo¬ 
mányok története teljes komplexitásában 
semmiképpen nem mutatható be nemcsak 
a tudománymetria összehasonlítható, de tar¬ 
talmi finomságokra kevésbé érzékeny adatain 
keresztül, de az egyes tudományterületek 
szakértőinek tudományonként elkülönülő 
hosszabb narratíváiban sem. Megoldásként 
egy tematikusán nyitott, magyar nyelvű kon¬ 
ferenciasorozat kínálkozott, melyben átfogó 
elemzéseket és esettanulmányokat is szívesen 
láttunk, s megvitatásukra bőséges vitaidőt 
biztosítottunk, mindvégig figyelve arra, hogy 
a szükségképpen egyes tudományágak belső 
történéseit bemutató előadásoka szomszédos 
tudományágak képviselői kritikájának ki 
legyenek téve. A konferenciasorozat első két 
darabja a társadalom- és bölcsészettudomá- 

2 Balázs Zoltán, Berényi Eszter, Berkovits Balázs, Bezeczky 
Gábor, Bíró Zsuzsanna Hanna, Csákó Mihály, Cselé- 
nyi Emese, Erős Ferenc, Fáber Ágoston, Gyuris Ferenc, 
Karády Viktor, Máriási Dóra, Nagy Péter Tibor, Őri 
Péter, Perecz László, Pétervári Kinga, Pók Attila, Poló- 
nyi István, Szűcs László Gergely, Voigt Vilmos írásai 


nyok modern történetének köréből fogadott 
elemzéseket (URL4, URL5) - a több tucat 
előadás viták nyomán javított változataiból 
válogattuk ezt a Magyar Tudomány-számot. 
A következő nyolc konferencia 2017 tavaszán 
az egyes tudományterületek 1990 előtti tör¬ 
ténetét dolgozta fel (URL6). A konferencia- 
sorozat a tudományterületek ezredforduló 
környéki helyzetét elemző konferenciákkal 
(URL7) zárul 2017 őszén. 

Ez a Magyar Tudomány szám egy a tudo¬ 
mányfilozófia és a tudományszociológia 
szempontjait összevető Forrai Gábor-Fehér 
Márta-elemzést mint igazi elméleti bevezetést 
követően, három fő témában mutat be két- 
két megközelítési módot. A nagyszámú tudós 
helyzetét együttesen elemző tanulmányok 
közül Karády Viktoré a statisztikai elemzés, 
Tverdota Györgyé a narratív mérlegelés mű¬ 
faját választja. A tudományterületek történe¬ 
tének fűnkcionalista megközelítésmódját 
szemlélteti Hideg Éva, személyes történéseken 
keresztüli megírása Csákó Mihály munkája. 
Az esettanulmány műfajában az egyetlen 
téma időbeli végigkövetését reprezentálja 
Kádár Zsuzsa műve, egyetlen könyv megje¬ 
lenésének politikai-társadalmi funkcióját 
vonja górcső alá Pétervári Kingáé. 

A tudománytörténet és tudományszocio¬ 
lógia meggyőződésünk szerint leginkább a 
megközelítésmódok efféle gazdagságában 
hozhat jelentős - a szűk szakmán túlterjedő 
érdeklődésre számot tartó - eredményeket. 

